আলিপুরদুয়ারে সাধুর রহস্যজনক মৃত্যু! তদন্তে পুলিশ

ওয়েব ডেস্ক : আলিপুরদুয়ারে (Alipurduar) সাধুকে খুন (Murder)। এই ঘটনায় ছড়াল তীব্র চাঞ্চল্য। জানা গিয়েছে, সেখানকার মিয়াপাড়া ধারসী নদী থেকে উদ্ধার হয়েছে ওই সাধুর (Saint) মৃত দেহ। ঘটনার পর মৃত দেহ উদ্ধার করে ময়নাতদন্তের জন্য পাঠিয়েছে পুলিশ (Police)। সঙ্গে শুরু হয়েছে তদন্ত।

পুলিশ সূত্রে খবর, ওই সাধুর নাম মহেন্দ্র সুত্রধর। মাস সাতেক আগে তিনি তুফানগঞ্জ থেকে লালপুর শ্মশান ঘাটের কালী মন্দিরে আসেন। তার পর থেকে রাতে তিনি সেখানে একাই থাকতেন। তবে লালপুর শ্মশান ঘাট থেকে প্রায় এক কিলোমিটার দূরে মিয়াপাড়া ধারসী নদী থেকে ওই সাধুর দেহ উদ্ধার হয়েছে।

আরও খবর : এক ধাক্কায় চড়ল পারদ! নতুন বছরের আগেই রাজ্য থেকে শীতের বিদায়?

জানা গিয়েছে, ঘটনার খবর পাওয়ার পর দেখা গিয়েছে সাধুর ঘর লন্ডভন্ড অবস্থায় পড়ে রয়েছে। ভিতর দিক দিয়ে বন্ধ করা ছিল দু’টি ঘরের দরজা। তবে খোলা ছিল জানালা। স্থানীয়রাই ধারসী নদীতে ওই সাধুর দেহ খুঁজে পান বলে খবর। তার পরেই এলাকায় এ নিয়ে ব্যাপক চাঞ্চল্য ছড়ায়।

এদিন সকালে স্থানীয়রা ওই সাধুর দেহ নদীতে দেখতে পান। তার পরেই শামুকতলা থানার পুলিশকে (Police) খবর দেওয়া হয়। তার পরেই সাধুর দেহ উদ্ধার করা হয়। নিয়ে যাওয়া হয় শামুকতলা প্রাথমিক স্বাস্থ্যকেন্দ্রে। তবে চিকিৎসকরা তাঁকে মৃত বলে ঘোষণা করেন। তবে এমন ঘটনার পিছনে কী রহস্য থাকতে পারে? তা নিয়ে তদন্ত শুরু করেছে পুলিশ। তবে খুনের তত্ত্ব উড়িয়ে দিচ্ছেন না স্থানীয় মানুষ।