বোরখা না পরায় স্ত্রী-মেয়েকে খুন! চাঞ্চল্য উত্তরপ্রেদেশে

ওয়েব ডেস্ক : হাড়হিম করা ঘটনা উত্তরপ্রদেশে (Uttarpradesh)। সেখানকার শামলীতে নিজের স্ত্রী ও দুই মেয়েকে হত্যা (Murder) করার অভিযোগ উঠল এক ব্যক্তির বিরুদ্ধে। এই ঘটনায় ব্যপক চাঞ্চল্য ছড়িয়েছে। শুধু খুন নয়, খুনের পর মৃতদেহগুলিকে ঘরের ভিতরেই পুঁতে রাখা হয় বল অভিযোগ। এই ঘটনায় অভিযুক্ত ব্যক্তিকে গ্রেফতার করেছে পুলিশ (Police)।

জানা গিয়েছে, অভিযুক্তের নাম ফারুক। তাঁর বিরুদ্ধে স্ত্রী তাহিরা (৩৫) ও তাঁদের দুই মেয়ে শারীন (১৪) ও আফরিন (৬)-কে খুনের (Murder) অভিযোগ উঠেছে। অভিযোগ, সম্প্রতি স্বামীর কাছে টাকা চেয়েছিলেন তাহিরা। তা নিয়ে দু’জনের মধ্যে ঝগড় শুরু হয়েছিল। তার পরেই বোরখা না পরেই বাপের বাড়ি চলে যান তাহিরা। তাতেই নাকি রাগ হয় ফারুকের। ঘটনার একমাস পর স্ত্রীকে বাড়ি ফিরিয়ে এনে অভিযুক্ত তাঁদেরকে খুন করে বলে অভিযোগ।

আরও খবর : ‘অন্য কিছু স্পর্শ করলে কী হত?’ নীতীশ বিতর্কের মাঝে মন্তব্য মন্ত্রীর

ঘটনার পর থেকে বেশ কিছু দিন ধরে নিখোঁজ ছিল তাহিরা ও মেয়েরা। এর পরেই পুলিশের দারস্থ হয় পঞ্চায়েত প্রধান। তার পরেই ফারুককে আটক করে পুলিশ। কিন্তু সে অভিযোগ অস্বীকার করে। তার পরেই সে অপরাধের কথা স্বীকার করে। এর পরেই মৃতদেহগুলিকে ঘরের ভিতর থেকে গর্ত খুঁড়ে উদ্ধার করা হয়।

পুলিশের প্রাথমিক অনুমান, গার্হস্থ্য বিবাদের কারণে এই ধরণের ঘটনা ঘটেছে। ঘটনায় ফারুকের কাছ থেকে একটি পিস্তল ও কার্তুজ উদ্ধার করে পুলিশ। বর্তমানে মৃতদেহগুলিকে ময়নাতদন্তের জন্য পাঠানো হয়েছে। শুরু হয়েছে তদন্তও।